stanford-oval/wikipedia huggingface dataset:
หนังสือเพลงสวดสดุดีปารีส

| --- | --- |
ภาพพระเจ้าเดวิดทรงเล่นฮาร์พ
หัวเรื่อง: หนังสือวิจิตร
วันที่พิมพ์: คริสต์ศตวรรษที่ 10
หนังสือเพลงสวดสดุดีปารีส (อังกฤษ: Paris Psalter - หอสมุดแห่งชาติแห่งฝรั่งเศส, ปารีส, MS. gr. 139) เป็นหนังสือวิจิตรไบแซนไทน์ที่มีเนื้อหาเป็นเพลงสวดสดุดี ที่ประกอบด้วย 449 โฟลิโอ และ อีก 14 หน้าเต็มเป็นจุลจิตรกรรมในรูปแบบที่ “ยิ่งใหญ่ที่เกือบจะเช่นแบบคลาสสิก” ตามคำบรรยายของ “สารานุกรมบริตานิกา”
“หนังสือเพลงสวดสดุดีปารีส” และ “หนังสือเซนต์เกรกอรี นาซิอันซัส” ของจักรพรรดิบาซิลที่ 1 เป็นกุญแจสำคัญของยุคฟื้นฟูศิลปะวิทยามาซิโดเนียของศิลปะไบแซนไทน์
จุลจิตรกรรมที่มีชื่อเสียงที่สุดในหนังสือเพลงเล่มนี้คือภาพพระเจ้าเดวิดทรงเล่นฮาร์พ ข้างเมโลดีสตรีที่นั่งอยู่ข้าง ๆ รอบบุคคลทั้งสองเป็นภาพเทพเอ็คโค, สัตว์ต่าง ๆ ที่ชื่นชมท่วงทำนองดนตรีที่ทรงเล่น และ แม้แต่บุรุษคนหนึ่งที่เป็นสัญลักษณ์ของเมืองเบธเลเฮม การวางองค์ประกอบของน่าจะจำลองมาจากจิตรกรรมบนผนังกรีก-โรมัน ที่เป็นภาพออร์เฟียสสะกดโลกด้วยดนตรีที่เล่น
ภาพนี้และจุลจิตรกรรมอื่น ๆ ในหนังสือเพลงมีลักษณะลม้ายการเขียนงานแบบเฮเลนนิสติค
ดูเพิ่ม

หนังสือวิจิตร
ศิลปะไบแซนไทน์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หนังสือเพลงสวดสดุดีปารีส
ดอยแหลม

| ดอยแหลม လွႆလႅမ် (ไทใหญ่) |
| --- | --- |
เมือง
ดอยแหลมที่ตั้งในเมียนมา
พิกัด: 20°55′30″N 97°33′50″E﻿ / ﻿20.92500°N 97.56389°E﻿ / 20.92500; 97.56389
ประเทศ:  พม่า
รัฐ:  รัฐฉาน
จังหวัด: ดอยแหลม
อำเภอ: ดอยแหลม
ความสูง: 4,531 ฟุต (1,381 เมตร)
เขตเวลา: UTC+6.30 (MST)
ดอยแหลม เป็นเมืองในอำเภอดอยแหลม จังหวัดดอยแหลม รัฐฉาน ประเทศเมียนมา ตั้งอยู่ทางทิศใต้ของปางหลวงเพียงแค่ห้ากิโลเมตร ดอยแหลมมีประชากรประมาณ 6,000 คน
ถนนธานี

| ถนนธานี |
| --- | --- |
ถนนธานีบริเวณแยกรมย์บุรี
ข้อมูลของเส้นทาง
ความยาว: 2.9 กิโลเมตร (1.8 ไมล์)
ประวัติ
ทางแยกที่สำคัญ
ปลายทางทิศตะวันตก: จุดตัดทางรถไฟสายเขากระโดง ในอำเภอเมืองบุรีรัมย์ จังหวัดบุรีรัมย์
ปลายทางทิศตะวันออก: แยกหน้าโรงเรียนเทศบาล 2 ในอำเภอเมืองบุรีรัมย์ จังหวัดบุรีรัมย์
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงท้องถิ่น 
ถนนธานีบริเวณแยกปลัดเมือง
ถนนธานี เป็นถนนสายหลักแห่งหนึ่งในเขตเทศบาลนครบุรีรัมย์ โดยลากผ่านจากตะวันออกไปยังตะวันตก โดยเริ่มที่ ประตูหน้าวัดอิสาณ เลียบคลองละลม ผ่านเขตชุมชนเมืองเก่า  ตัดกับถนนสุนทรเทพ ที่สี่แยกธนาคารกรุงเทพ ผ่านใจกลางย่านธุรกิจกลุ่มธนาคารต่าง ๆ ตัดกับถนนรมย์บุรี ถนนปลัดเมือง ถนนอิณจันทร์ณรงค์ ถนนบุลำดวน และผ่านหนองลำดวน ก่อนที่จะไปสิ้นสุดที่ชุมชนหนองแปบ
ชื่อของถนนตั้งชื่อตามพระธานีพิชัย หรือพระยาสุริยราชวราภัย (ศิริ วิเศษโกสิน) อดีตผู้ว่าราชการจังหวัดบุรีรัมย์ที่มีบทบาทในการซ่อมแซมและทำนุบำรุงถนนในตัวเมืองให้ดีขึ้น
สถานที่สำคัญ

โรงเรียนเทศบาล 2 อิสาณธีรวิทยาคาร
วัดอิสาณ
คูเมืองคลองละลม
ธนาคารกรุงไทย สาขา บุรีรัมย์ (สาขาเล็ก)
ธนาคารกรุงเทพ สาขา บุรีรัมย์
ธนาคารเพื่อการเกษตรและสหกรณ์การเกษตร สาขา บุรีรัมย์
โรงเรียนฮั่วเคี้ยวบุรีรัมย์ (แห่งแรก)
ธนาคารออมสิน สาขา บุรีรัมย์
ธนาคารอาคารสงเคราะห์ สาขา บุรีรัมย์
ธนาคารไทยพาณิชย์ สาขา บุรีรัมย์
ตลาดทองกู้เกียรติกูล
สถานีขนส่งผู้โดยสารจังหวัดบุรีรัมย์
โรงเรียนกวดวิชาวรรณสรณ์ (เคมี อ.อุ๊) สาขาบุรีรัมย์
รายชื่อทางแยก

| จังหวัด | อำเภอ | กม> ที่ | ชื่อจุดตัด | ซ้าย | ขวา |
| --- | --- | --- | --- | --- | --- |
| บุรีรัมย์ | เมืองบุรีรัมย์ |  | แยกหน้าโรงเรียนเทศบาล 2 อิสาณธีรวิทยาคาร, วัดอิสาณ |  ทล.219 ไป จุดตัดถนนอิสาณ                 |  ทล.219 ไป อำเภอสตึก |
| บุรีรัมย์ | เมืองบุรีรัมย์ |  | แยกธานี–นคร | ถนนนคร ไป สามแยกนคร–อนุวรรต (คลองละลมลูกที่ 4)                 | ไม่มี |
| บุรีรัมย์ | เมืองบุรีรัมย์ |  | แยกธานี–หลักเมือง | ถนนหลักเมือง ไป สามแยกหลักเมือง–อนุวรรต (คลองละลมลูกที่ 4)                 |  ทล.2074 ไป อำเภอคูเมือง, อำเภอพุทไธสง |
| บุรีรัมย์ | เมืองบุรีรัมย์ |  | แยกธนาคารกรุงเทพ (ธานี–สุนทรเทพ) | ถนนสุนทรเทพ ไป อำเภอห้วยราช,  ทล.226  | ถนนสุนทรเทพ ไป สามแยกสุนทรเทพ-นิวาศ |
| บุรีรัมย์ | เมืองบุรีรัมย์ |  | แยกโรงเรียนฮั่วเคี้ยว, ธ.ก.ส. (ธานี–สมรรถการ) | ไม่มี  | ถนนสมรรถการ ไป สามแยกสมรรถการ-หลังสถานีรถไฟ |
| บุรีรัมย์ | เมืองบุรีรัมย์ |  | แยกธนาคารอาคารสงเคราะห์, ร้านหนังสือดอกหญ้า (ธานี–รมย์บุรี) | ถนนรมย์บุรี ไป ตลาดไนท์บาซาร์บุรีรัมย์                 | ถนนรมย์บุรี ไป สถานีรถไฟบุรีรัมย์ |
| บุรีรัมย์ | เมืองบุรีรัมย์ |  | แยกธนาคารไทยพาณิชย์ (ธานี–ปลัดเมือง) | ถนนปลัดเมือง ไป สามแยกต้นสัก (ปลัดเมือง–จิระ)                 | ถนนปลัดเมือง ไป สามแยกหน้าโรงแรมแกรนด์, หัวมุมโรงเรียนบุรีรัมย์พิทยาคม (ปลัดเมือง–นิวาศ) |
| บุรีรัมย์ | เมืองบุรีรัมย์ |  | แยกธานี–อินจันทน์ณรงค์ | ถนนอินจันทน์ณรงค์ ไป สามแยกหน้ามหาวิทยาลัยราชภัฏบุรีรัมย์ (อินจันทน์ณรงค์–จิระ)                 | ถนนอินจันทน์ณรงค์ ไปเชื่อมต่อกับถนนนิวาศที่หัวมุมโรงพลศึกษา โรงเรียนบุรีรัมย์พิทยาคม |
| บุรีรัมย์ | เมืองบุรีรัมย์ |  | แยกธานี–บุลำดวน | ถนนบุลำดวน ไป สามแยกหน้าอบจ.บุรีรัมย์แห่งเก่า (บุลำดวน–จิระ)                 | ถนนบุลำดวน ไป สามแยกป่าหลังโรงเรียนบุรีรัมย์พิทยาคม (บุลำดวน–อินจันทน์ณรงค์) |
| บุรีรัมย์ | เมืองบุรีรัมย์ |  | จุดตัดทางรถไฟหน้าโรงเรียนกวดวิชาวรรณสรณ์ (ชุมชนหนองแปบ) |  สายเขากระโดง ไป ลานกองหินหน้าช้างอารีนา  |  สายเขากระโดง ไป สถานีรถไฟบุรีรัมย์ |
| บุรีรัมย์ | เมืองบุรีรัมย์ |  | จุดตัดทางรถไฟหน้าโรงเรียนกวดวิชาวรรณสรณ์ (ชุมชนหนองแปบ) | ตรงไป: ถนนในย่านตลาดนัดชุมชนหนองแปบ | ตรงไป: ถนนในย่านตลาดนัดชุมชนหนองแปบ |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ถนนธานี
| ด ค กถนนในเขตเทศบาลนครบุรีรัมย์ |
| --- | --- |
ทางหลวงแผ่นดิน:  226  218  219  2074 
ถนนในเขตเทศบาล:  คูเมือง  จิระ  ธานี  นคร  นิวาศ  บุลำดวน  ปลัดเมือง  พิทักษ์  รมย์บุรี  ศรีเพชร  สันติประชา  สุคนธมัค  สุนทรเทพ  หน้าสถานีรถไฟบุรีรัมย์  หลักเมือง  หาญชนะ  อินจันทร์ณรงค์  อิสาณ
อัตตุส

อัตตุส
อัตตุสแขนกว้างสำหรับคนญี่ปุ่น (จัดแสดงที่พิพิธภัณฑ์ศิลปะเมโทรโพลิทัน)
อัตตุส (ไอนุ: アットゥㇱ, Attus) เป็นสิ่งทอพื้นบ้านของชาวไอนุที่ทอจากเส้นใยของเปลือกชั้นในของต้นไม้จำพวกต้นโอเฮียว (บางครั้งก็ใช้ต้นชินาโนกิ) มักทำเป็นเสื้อผ้า ถือเป็นเสื้อผ้าประจำกลุ่มชาติพันธุ์ไอนุ
ชื่อในภาษาไอนุจะเขียนเป็น アットゥㇱ โดยใช้ ㇱ ซึ่งเป็นอักษรตัวเล็กของ シ ที่ไม่ใช้ในภาษาญี่ปุ่น แต่ในภาษาญี่ปุ่นมักเขียนเป็น アットゥシ โดยใช้อักษร シ ตัวใหญ่ ข่าวประชาสัมพันธ์ที่ออกโดย กระทรวงเศรษฐกิจ การค้า และอุตสาหกรรมของประเทศญี่ปุ่น ก็เขียนเป็น アットゥㇱ
คำว่า "อัตตุส" ในภาษาไอนุมาจากคำว่า "อัต" (アッ, at) ซึ่งหมายถึงต้นโอเฮียว และ "รุส" (ルㇱ, rus) ซึ่งหมายถึงเปลือกไม้
หอยคราง

| หอยคราง |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Mollusca
ชั้น:: Bivalvia
ชั้นย่อย:: Metabranchia
อันดับ:: Pteriomorpha
วงศ์:: Arcidae
สกุล:: Anadara 
สปีชีส์:: A.  inaequivalvis
ชื่อทวินาม
Anadara inaequivalvis (Bruguière, 1789)

ชื่อพ้อง
 Arca binakayanensis Faustino, 1932  Arca inaequivalvis Bruguière, 1789  Scapharca inaequivalvis (Bruguière, 1789)
หอยคราง หรือ หอยแครงขน (ชื่อวิทยาศาสตร์: Anadara inaequivalvis) เป็นหอยเปลือกคู่
ข้อมูล

หอยครางเป็นหอยในวงศ์ Arcidae  มีลักษณะคล้ายหอยแครง แต่มีขนาดใหญ่กว่า
ขอบเปลือกมีลักษณะเป็นรอยหยักเหมือนฟันปลา เปลือกมีสีต่าง ๆ เช่น สีขาว, สีชมพู, สีเขียว
จุดเด่นคือมีเส้นขนอยู่บนเปลือกด้านนอกทั่วทั้งเปลือก จนได้รับชื่อเรียกอีกชื่อว่า "หอยขน"
เปลือกของหอยครางมีลักษณะคล้ายหอยแครง จัดเป็นหอยจำพวกหอยแครง 5 ชนิด ที่พบได้ในน่านน้ำไทย
เปลือกหอยครางมีขนาดประมาณ 1.5–2 นิ้ว  และเปลือกทั้ง 2 ข้างมีขนาดเล็ก–ใหญ่ไม่เท่ากัน
กินอาหารด้วยการกรองแพลงก์ตอนพืชและแพลงก์ตอนสัตว์ รวมถึงซากพืชและซากสัตว์ที่เน่าเปื่อย
เป็นหอยที่มีเพศแยกและมีสองเพศในตัวเดียวกัน  เมื่อผสมพันธุ์ ตัวผู้จะปล่อยน้ำเชื้อก่อนเพื่อกระตุ้นให้ตัวเมียปล่อยไข่แล้วผสมพันธุ์กันภายนอกตัว
ถิ่นที่อยู่อาศัย

หอยคราง(หอยขลุ่ย)อาศัยตามแนวปะการังค่อนข้างลึกประมาณ 5–6 เมตร ซึ่งไม่เหมือนกับหอยแครงที่อาศัยอยู่ตามดินโคลน ซึ่งบางครั้งจะพบทรายหรือทรายปนโคลนปะปนอยู่ในเปลือกหอยด้านในด้วย  พบในแถบจังหวัดตราด,เพชรบุรี, ภูเก็ต, สงขลา เป็นต้น
วิธีการจับ

โดยมากแล้วชาวบ้านมักจะจับหอยครางได้ในช่วงก่อนวันเข้าพรรษา ซึ่งเป็นเวลาที่น้ำทะเลแห้ง จนกระทั่งหาดเลนที่หอยอาศัยอยู่มันโผล่ขึ้นมาหรือมีระดับน้ำปริ่ม  ปัจจุบันยังไม่มีการเพาะเลี้ยงขยายพันธุ์หอยครางอย่างจริงจังเหมือนหอยชนิดอื่นที่เป็นสัตว์เศรษฐกิจ หอยครางจึงเป็นหอยที่นิยมบริโภคกันเฉพาะในท้องถิ่น ซึ่งเนื้อของหอยครางจะเหนียวกว่าหอยแครง นิยมนำไปลวกเหมือนหอยแครง  ราคาขายจะถูกกว่าหอยแครง หรือคัดเฉพาะเนื้อแล้วตัดเป็นชิ้น ๆ ขายปะปนกับเนื้อหอยแครง ปัจจุบันยังไม่มีการเพาะเลี้ยง หอยครางที่มีขายมาจากการจับจากแหล่งธรรมชาติ
นิรุกติศาสตร์เปรียบเทียบ

สันนิษฐานว่าคำว่า "แครง" หรือ "คราง" นั้นมาจากภาษาชวา–มลายู ที่เรียกหอยจำพวกหอยแครงและหอยครางว่า "เกอรัง" หรือ "กรัง" (kerang, krang) จึงเพี้ยนเป็นแครงกับครางในที่สุด
ดูเพิ่ม

หอยแครง
องค์การแห่งชาติสิงคโปร์เชื้อสายมลายู

| องค์การแห่งชาติสิงคโปร์เชื้อสายมลายู  |
| --- | --- |

ผู้ก่อตั้ง: Eunos bin Abdullah
ประธาน: อาบู โมฮาเม็ด
เลขาธิการ: มูฮัมมัด ไฮรุลละฮ์ อะฮ์มัด
คำขวัญ: Bersatu, Bersetia, Berkhidmat
ก่อตั้ง: 19 มีนาคม 1967; 57 ปีก่อน (1967-03-19)
แยกจาก: องค์การมลายูรวมแห่งชาติ
ที่ทำการ: 218F Changi Road PKMS Building, Singapore 419737
อุดมการณ์: เกอตูวานันเมอลายู อนุรักษ์นิยม ลัทธิอิสลาม
จุดยืน: ฝ่ายขวา
สี:   แดง
รัฐสภา: 0 / 104
เว็บไซต์
https://www.pkms.org.sg/
การเมืองสิงคโปร์   รายชื่อพรรคการเมือง การเลือกตั้ง
องค์การแห่งชาติสิงคโปร์เชื้อสายมลายู (อังกฤษ: Singapore Malay National Organisation; มลายู: Pertubuhan Kebangsaan Melayu Singapura, PKMS; จีน: 新加坡马来民族机构) เป็นพรรคการเมืองในสิงคโปร์ หัวหน้าพรรคคนปัจจุบันคือ อาลี บิน อัสยาดี และเลขาธิการทั่วไปของพรรคคือ โมห์ด นาเซ็ม ซูกี
องค์กรนี้มีที่มาจากสหภาพสิงคโปร์เชื้อสายมลายูที่ก่อตั้งเมื่อ พ.ศ. 2469 เพื่อเป็นตัวแทนของชาวมลายู หลังจากสงครามโลกครั้งที่สอง สหภาพนี้ได้ออกมาต่อต้านสหภาพมาลายาและได้รวมตัวเข้ากับอัมโนซึ่งกลายเป็นพรรคที่โดดเด่นในสหพันธ์ ส่วนองค์การแห่งชาติมลายูที่ตั้งขึ้นใหม่นี้ ขยายตัวมาจากสาขาในโจโฮร์บะฮ์รูของอัมโน และเข้าร่วมในการเลือกตั้ง พ.ศ. 2498 และได้ 1 ที่นั่งจากอูลูเบอโดะก์ ในการเลือกตั้งทั่วไปของสิงคโปร์ พ.ศ. 2502 อัมโนได้ 3 ที่นั่งในพื้นที่ที่มีชาวมลายูมาก ต่อมา ในวันที่ 20 กุมภาพันธ์ พ.ศ. 2504 สาขาของอัมโนได้ไปจดทะเบียนในชื่อสหองค์การแห่งชาติสิงคโปร์เชื้อสายมลายู
องค์กรนี้ได้เข้าร่วมในพรรคพันธมิตรสิงคโปร์ ซึ่งต่อมาได้ขยายตัวและได้รวมสาขาของสมาคมชาวมาเลเซียเชื้อสายจีนและสภาชาวมาเลเซียเชื้อสายอินเดีย พรรคนี้สนับสนุนการรวมเข้ากับมาเลเซียและต่อต้านคอมมิวนิสต์ องค์กรได้เข้าร่วมในการเลือกตั้งทั่วไป พ.ศ. 2506 ในนามพรรคพันธมิตรสิงคโปร์ แต่ได้ที่นั่งลดลง ซึ่งเป็นผลมาจากความสัมพันธ์ที่ตึงเครียดกับรัฐบาลกัวลาลัมเปอร์ จนสิงคโปร์แยกตัวออกมาจากมาเลเซียใน พ.ศ. 2508
ในวันที่ 19 มีนาคม พ.ศ. 2510 องค์กรเปลี่ยนชื่อเป็นองค์การแห่งชาติสิงคโปร์เชื้อสายมลายู แต่ยังมีความสัมพันธ์ที่ดีกับอัมโนอยู่ ในการเลือกตั้ง พ.ศ. 2511 องค์กรไม่ได้ส่งตัวแทนเข้าร่วมและสนับสนุนแนวร่วมสังคมนิยมที่คว่ำบาตรรัฐสภาสิงคโปร์ ต่อมา ในวันที่ 3 กรกฎาคม พ.ศ. 2544 องค์กรนี้เข้าร่วมในแนวร่วมที่เรียกพันธมิตรประชาธิปไตยสิงคโปร์ ซึ่งประกอบด้วยพรรคยุติธรรมสิงคโปร์ พรรคประชาชนสิงคโปร์ และพรรคความเป็นปึกแผ่นแห่งชาติ
บรรณานุกรม

Lau, Albert (1998). A Moment of Anguish: Singapore in Malaysia and the Politics of Disengagement. Singapore: Times Academic Press. ISBN 981-210-1349.
Roff, William R. (1995). The Origins of Malay Nationalism. New York: Oxford University Press (USA). p. 90. ISBN 967-65-3059-X.
แหล่งข้อมูลอื่น

เว็บไซต์ทางการ เก็บถาวร 2023-06-07 ที่ เวย์แบ็กแมชชีน
วันสิ้นโลก

วันสิ้นโลก, วันโลกาวินาศ หรือ วันจุดจบของโลก (อังกฤษ: End of the world) อาจหมายถึง
ความเสี่ยงมหันตภัยทั่วโลก (อังกฤษ: Global catastrophic risk) เป็นเหตุการณ์สมมุติที่อาจเกิดขึ้นในอนาคต ที่อาจทำความเสียหายต่อมนุษย์อย่างรุนแรงทั่วโลก
อวสานวิทยา (อังกฤษ: Eschatology) การศึกษาเหตุการณ์ที่จะเป็นจุดสิ้นสุดของประวัติศาสตร์โลก หรือชะตากรรมสุดท้ายของมนุษยชาติ
บันเทิงคดีพยากรณ์และหลังพยากรณ์ (อังกฤษ: Apocalyptic fiction) บันเทิงคดีแนววิทยาศาสตร์ ซึ่งมีเนื้อหาเกี่ยวข้องกับการสิ้นสุดของอารยธรรมมนุษย์
การทำนายถึงเหตุการณ์วันสิ้นโลก

นาฬิกาวันสิ้นโลก (Doomsday clock)
โรคระบาดทั่ว
สงครามโลกครั้งที่ 3
การพิพากษาครั้งสุดท้าย - ตามความเชื่อของศาสนาคริสต์
แร็กนาร็อก - ตามความเชื่อของตำนานเทพเจ้าสแกนดิเนเวีย
สงครามระหว่างเพื่อนมนุษย์
ดูเพิ่ม

หนังสือวิวรณ์ - หนังสือเล่มสุดท้ายในคัมภีร์ไบเบิล มีเนื้อหาเกี่ยวกับวันสิ้นโลก (การพิพากษาครั้งสุดท้าย)
วันพระพิโรธ - บทสวดถึงการพิพากษาครั้งสุดท้าย
อวสานวิทยา - การศึกษาเกี่ยวกับการสิ้นสุดของเอกภพ
2012 วันสิ้นโลก - ภาพยนตร์เกี่ยวกับหายนะเข้าฉาย ปี พ.ศ. 2552
ความหมายอื่นที่เกี่ยวข้อง

บันทึกดูมสเดย์ (Domesday Book) บันทึกจากการสำรวจสำมโนประชากรในอังกฤษที่ทำใน ค.ศ. 1086
ลัทธิสหัสวรรษ (Millenarianism) ความเชื่อที่เชื่อว่าจะมีการเปลี่ยนแปลงขนานใหญ่ของสังคมทุกรอบพันปี
ไมเคิล จอร์แดน

ไมเคิล เจฟฟรีย์ จอร์แดน (อังกฤษ: Michael Jeffrey Jordan; เกิด 17 กุมภาพันธ์ ค.ศ. 1963) เป็นอดีตนักบาสเกตบอลอาชีพ สังกัดทีมชิคาโก บูลส์ (Chicago Bulls) เล่นในตำแหน่งชู้ตติ้งการ์ด ในลีกเอ็นบีเอ (NBA: National Basketball Association) ในสหรัฐ เป็นนักกีฬาที่ยอดเยี่ยมที่สุดคนหนึ่งในประวัติศาสตร์การกีฬาบาสเกตบอล ปัจจุบันเป็นเจ้าของทีมชาล็อต ฮอร์เน็ตส์ (Charlotte Hornets)
ประวัติ

ไมเคิล จอร์แดน เกิดเมื่อวันที่ 17 กุมภาพันธ์ ค.ศ. 1963 ที่บรู๊กลิน ในรัฐนิวยอร์ก จบการศึกษาระดับไฮสคูลที่เลนีย์ ไฮสคูลในวิลมิงตั้น รัฐนอร์ทแคโรไลนา และจบการศึกษาระดับวิทยาลัยที่มหาวิทยาลัยนอร์ทแคโรไลนา แชเปิลฮิลล์
การเล่นบาสเกตบอล

ไมเคิล จอร์แดน มีความสูงถึง 198 เซนติเมตร (6 ฟุต 6 นิ้ว) จึงมีความโดดเด่นในวงการบาสเกตบอล ได้เริ่มเล่นบาสเกตบอลให้กับทีมมหาวิทยาลัยนอร์ทแคโรไลนา แชเปิลฮิลล์ และภายหลังได้รับเลือกไปเล่นให้กับทีม ชิคาโก บูลส์ ในการดราฟ เป็นอันดับที่ 3
การเล่นบาสเกตบอล > การเล่นให้กับทีมชิคาโก บูลส์ และ ทีมชาติ

ไมเคิล จอร์แดนเล่นให้ทีม ชิคาโก บูลส์ (Chicago Bulls) ในปี ค.ศ. 1984 สามารถทำให้ ทีมชิคาโกบูลล์ เป็นแชมป์ เอ็น บี เอ ถึง 6 สมัย และได้รับรางวัลผู้เล่นทรงคุณค่าของเอ็นบีเอ 5 สมัย (ค.ศ. 1988, 1991, 1992, 1996 และ 1998) และได้รับ รางวัลผู้เล่นทรงคุณค่า 3 ประเภท (MVP triple-crown) 2 สมัย (ที่หมายถึงการได้รับรางวัลผู้เล่นทรงคุณค่า (MVP) 3 ประเภท คือ รางวัลผู้เล่นทรงคุณค่าในฤดูกาล, รางวัลผู้เล่นทรงคุณค่าหลังฤดูกาลในช่วงแข่งชิงแชมป์เอ็นบีเอ, และ รางวัลผู้เล่นทรงคุณค่าในการแข่งรวมดาวนักกีฬา ในฤดูกาลเดียวกัน) นักกีฬาคนอื่น ๆ ที่เคยได้รับรางวัลทั้งสามในฤดูกาลเดียวกัน ได้แก่ วิลลิส รีด (Willis Reed) (ค.ศ. 1970) และ แชคิล โอนีล (Shaquille O'Neal) (ค.ศ. 2000)
ไมเคิล จอร์แดนเป็นหนึ่งใน ดรีมทีม ของสหรัฐฯ ในการแข่งขันโอลิมปิกฤดูร้อน เมื่อปี ค.ศ. 1992 ร่วมกับผู้เล่นระดับดาราคนอื่น ๆ อย่าง แมจิก จอห์นสัน และ แลร์รี่ เบิร์ด และทีมของสหรัฐอเมริกามีชัยชนะได้เหรียญทองโอลิมปิกในการแข่งขัน
การเล่นบาสเกตบอล > เกียรติประวัติในการเล่นบาสเกตบอล

ผู้เล่นดาวรุ่งแห่งปีในปี ค.ศ. 1985 ติดทีมรวมดาวรุ่งเอ็นบีเอในปีเดียวกัน
ติดทีมออลสตาร์ในปี ค.ศ. 1987, 1988, 1989, 1990, 1991, 1992, 1993, 1996, 1997 และ 1998 และเป็นผู้เล่นเกมรับยอดเยี่ยมในปี 1988
เป็นผู้เล่นทรงคุณค่าของเอ็นบีเออีก 5 สมัยในปี ค.ศ. 1988, 1991, 1992, 1996 และ 1998
ได้รับเลือกเป็นผู้เล่นทรงคุณค่าในนัดชิงชนะเลิศเอ็นบีเออีก 6 สมัย ในปี ค.ศ. 1991, 1992, 1993, 1996, 1997 และ 1998
เป็นสมาชิกของทีมชาติบาสเกตบอลสหรัฐอเมริกา คว้าเหรียญทองในโอลิมปิกเกมส์อีก 2 สมัย
ด้วยความที่ ไมเคิล จอร์แดน เป็นนักกีฬาบาสเกตบอลที่มีชื่อเสียงมาก และกีฬาบาสเกตบอลก็เป็นที่แพร่หลายมากทั่วโลก โดยเฉพาะในหมู่วัยรุ่น ทำให้สินค้ามากมายหลายชนิด ต่างก็อยากได้ตัวเขาไปเป็นผู้เสนอสินค้า (พรีเซนเตอร์) หรือเอาชื่อของเขาไปใส่ในชื่อสินค้าหรือการส่งเสริมการขายต่าง ๆ ค่าตัวของจอร์แดน จึงสูงมาก และทำให้เขาเป็นนักกีฬาที่มีรายได้อันดับต้น ๆ ของโลก
เขาเข้ามาในปี ค.ศ. 1985 จากการดราฟด์เป็นอันดับที่ 3 โดยทีมชิคาโก บูลส์ ส่วนอันดับ 1 คือ ฮาคีม โอลาจูวอน อันดับสอง คือ แซม โบวี่ สาเหตุที่สองทีม ไม่เลือกจอร์แดนเพราะ ในยุคนั้นเน้นการดราฟเซ็นเตอร์ตัวใหญ่ และจอร์แดนเล่นการ์ดซึ่งตัวเล็กเกินไป
ในปี ค.ศ. 1996 ไมเคิล จอร์แดน เล่นภาพยนตร์เรื่อง สเปซแจม (Space Jam) โดยเป็นพระเอกร่วมกับตัวละครการ์ตูนของ Warner Bros ได้แก่ บั๊กส์ บันนี่ และ แดฟฟี่ ดั๊ก เนื้อเรื่องของจอร์แดนได้หลุดเข้าไปในแดนมหัศจรรย์ และช่วยตัวละครการ์ตูนแข่งบาสเกตบบอลกับมนุษย์ต่างดาว
ปัจจุบัน ไมเคิล จอร์แดนเลิกเล่นบาสเกตบอลแล้ว แต่ก็ยังอยู่ในวงการกีฬาเหมือนเดิม โดยเขาได้เข้าซื้อหุ้น ทีม วอชิงตัน วิซาร์ดส์โดย เข้ามาเป็น ประธานทีม ดราฟ ตัวผู้เล่น คาวาเม่ บราวน์ มาเป็นอันดับที่ 1 และได้กลับเข้ามาใน NBA อีกครั้ง โดยเล่นให้กับ สังกัด ทีม วอชิงตัน วิซาร์ดส์ ใน ฤดูกาล 2001-2002 ถึง 2002-2003 โดยเขาได้เข้าเล่น ออล สตาร์ ทั้ง 2 สมัย ก่อนจะขายหุ้น ทิ้ง เนื่องจากมีปากเสียงกับทีมบริหารด้วยกัน โดยเขาได้มองที่จะซื้อทีมใหม่เพื่อเป็นเจ้าของ ในขณะนั้นเอง ชิคาโก บูลส์ อดีตทีมต้นสังกัดของเขาได้ยื่นข้อเสนอให้หุ้นฟรีแก่เขา พร้อมเสนอตำแหน่ง รองประธาน ในบอร์ดบริหาร แต่เขาได้ปฏิเสธ ด้วยเหตุผลที่ว่าต้องการเป็นเจ้าของเท่านั้น โดยในขณะนั้น เขาได้เข้าไปคุยกับ บอร์ดบริหาร มิววอกกี้ บักส์ ถึง เรื่องการเข้าซื้อหุ้นเพื่อเป็นเจ้าของ หลังจากได้ข่าวว่าเจ้าของทีม มิววอกกี้ บักส์ ให้สัมภาษณ์ว่าต้องการขายทีม แต่เขาได้ปฏิเสธ ไมเคิล จอร์แดน เนื่องจากเขาต้องการขายทีมให้กับ ชาวเมือง มิววอกกี้ เท่านั้น ภายหลัง เจ้าของทีม ชาล็อต บ็อบแคทส์ เสนอขายหุ้นให้เขามาเป็นเจ้าของร่วม โดย ให้ ไมเคิล จอร์แดน เป็น ประธานด้านกีฬาบาสเกตบอล และ บริหารส่วนอื่นของทีมอีกด้วย ซึ่ง ไมเคิล จอร์แดน ก็พอใจกับข้อเสนอดังกล่าว เขาได้ซื้อหุ้นของทีมชาล็อต บ็อบแคทส์ และเป็นผู้ร่วมบริหารทีมอยู่ในขณะนี้ นอกจากนั้นก็ยังเป็นเจ้าของทีมฮอกกี้น้ำแข็ง วอชิงตัน แคพิตอลส์
งานทางด้านการกุศล ไมเคิล จอร์แดน ได้ก่อตั้งศูนย์ เจมส์ อาร์.จอร์แดน บอยส์ แอนด์ เกิร์ลส์ คลับ แอน แฟมิลี่ ไลฟ์ เซ็นเตอร์ ซึ่งให้ความช่วยเหลือเด็ก ๆ จากทั่วประเทศทั้งด้าน ชีวิตความเป็นอยู่ การศึกษา และให้การอบรมทางด้านกีฬาแก่เยาวชนผู้สนใจ โดยมูลนิธินี้ตั้งตามชื่อ เจมส์ จอร์แดน ซึ่งเป็นบิดาของเขา
ชีวิตครอบครัว

ไมเคิล จอร์แดน แต่งงาน กับ ฮัวนิต้า จอร์แดน มีบุตร 3 คน คือ เจฟฟรีย์ มาร์คัส และ จัสมิน มีสุนัขคู่ใจหนึ่งตัวชื่อ อกิต้า
แต่ปัจจุบันภรรยาใหม่ชื่อว่า อีเวต์ ปิเอโตร
ส่วนเกี่ยวข้อง

ในวัยเด็กจอร์แดนเคยประสบอุบัติเหตุทางทะเล จนทำให้เพื่อนเขาเสียชีวิตแต่ตัวเองรอดมาได้ จากนั้นมาจอร์แดนจึงไม่ชอบทะเลและการว่ายน้ำ
จอร์แดนเคยถูกตัดจากทีมบาสไฮสคูลที่เขาเรียน หลังจากนั้นจอร์แดนจึงขยันฝึกซ้อมอย่างหนักวันละหลายชั่วโมง
ในวัยเด็กเขาชอบเล่นเบสบอลมาก แต่ก็เล่นบาสเกตบอลกับอเมริกันฟุตบอลบ้าง แต่เริ่มมารักบาสเกตบอล หลังจากที่เขาเล่นบาสเกตบอล หนึ่งต่อหนึ่ง กับพี่แล้วก็แพ้ทุกครั้งไป
พ่อของเขา เจมส์ จอร์แดน ถูกฆาตกรรมระหว่างเดินทางโดยโจรปล้นรถ ซึ่งรถที่ถูกปล้นไปคือรถที่ไมเคิลซื้อให้ จากการเสียชีวิตของพ่อทำให้เขาประกาศเลิกเล่นครั้งแรก ก่อนจะกลับมาอีกครั้ง
ทีมชิคาโก บูลส์ ประกาศเลิกใช้เสื้อหมายเลข 23 ของเขา ในการประกาศเลิกเล่นครั้งแรกของไมเคิล จากนั้นเขากลับมาเล่นใหม่ โดยใส่หมายเลข 45 ในช่วงแรก ก่อนจะกลับมาใส่หมายเลข 23 อีกครั้ง หลังจากไมเคิลไปเล่นให้กับ วอชิงตัน วิซาร์ดส์ ทีมไมอามี ฮีท ก็ประกาศเลิกใช้หมายเลข 23 เช่นกัน ซึ่งเป็นการเลิกใช้หมายเลขโดยทีมที่จอร์แดนไม่เคยไปเล่นหรือเกี่ยวข้องแต่อย่างใด
มีช่วงหนึ่งที่ไมอามีเกิดจลาจล มีการหยุดการจลาจลหนึ่งวันเพราะวันนั้น ทีมชิคาโก บูลส์ ที่จอร์แดนเล่นอยู่มาแข่งกับ ทีมไมอามี ฮีท นายกเทศมนตรีถึงกลับกล่าวว่า อยากให้จอร์แดนมาแข่งทุกวัน
ไมเคิล จอร์แดน ที่จริงแล้วอยากใส่เสื้อเบอร์ 45 มากกว่า 23 ตั้งแต่เรียนไฮสคูลแล้ว เนื่องจาก จอร์แดน มีพี่ชายของเขาเป็น Hero เสมอมา และที่ใส่ไม่ได้ก็เพราะว่ามาเข้าโรงเรียนเดียวกัน และเสื้อหมายเลข 45 พี่ชายของเขาก็ใส่อยู่แล้ว เขาเลยตัดครึ่งของ 45 ออกมาและเป็นเบอร์ที่ไม่มีใครใช้ ผลสรุป คือเบอร์ 23 จอร์แดน เคยพูดไว้ว่า "อย่างน้อยผมต้องเก่งให้ได้ซักครึ่งนึงของเขา (พี่ชาย ชื่อว่า (แลลี่ย์ จอร์แดน) ) " และเรื่องหมายเลขเสื้อของชายผู้นี้ก็ยังไม่จบ เขาเคยใส่เสื้อหมายเลข 12 ด้วย เนื่องจากมีเกมส์นึง เสื้อหมายเลข 23 ของเขาถูกขโมยไปจากล็อกเกอร์ แล้วในล็อกเกอร์ของทีมก็เหลือเสื้อแบบไม่ปัก นามสกุลอยู่ ซึ่งเป็นเสื้อที่ไม่มีผู้เล่นคนไหนเป็นเจ้าของนี่เอง จอร์แดน จึงเลือกเบอร์ 12 เนื่องจากการหักครึ่ง ของเบอร์ 23 เช่นกัน
จุดเด่นของ จอร์แดนคือ จอร์แดนกระโดดได้สูงและค้างตัวกลางอากาศได้นานมาก
ลูกชู้ตที่จอร์แดนถนัดคือ ลูกชู้ตเฟดอเวย์ (fade-away jump shot) และการลอยตัวเข้าไปทำคะแนน
ทุกนัดที่จอร์แดนลงแข่ง เขาจะเอากางเกงบาส สมัยเรียนใส่ไว้หลังรถเสมอ
จอร์แดน ยังก่อตั้งศูนย์ เจมส์ อาร์.จอร์แดน บอยส์ แอนด์ เกิร์ลส์ คลับ แอน แฟมิลี่ ไลฟ์ เซ็นเตอร์ ซึ่งให้ความช่วยเหลือเด็ก ๆ จากทั่วประเทศทั้งด้านชีวิตความเป็นอยู่ การศึกษาและให้การอบรมทางด้านกีฬาแก่เยาวชนผู้สนใจด้วย โดยมูลนิธินี้ ตั้งตามชื่อเจมส์ จอร์แดนพ่อของเขานั่นเอง
อนุสรณ์สถานซาร์ดาราปัต

อนุสรณ์สถานซาร์ดาราปัต
อนุสรณ์สถานซาร์ดาราปัต (อาร์มีเนีย: Սարդարապատի յուշահամալիրի) เป็นหมู่อนุสรณ์สถานที่ระลึกถึงยุทธการที่ซาร์ดาราปัต ตั้งอยู่ในหมู่บ้านอารัคส์ จังหวัดอาร์มาวีร์ ประเทศอาร์มีเนีย งานออกแบบเป็นผลงานของสถาปนิกราฟาแยล อิสราแยลยัน ส่วนงานประติมากรรมเป็นผลงานของอารา ฮารุทยุนยัน, อาร์ชัม ชาฮินยัน และซัมแบล มานัสยัน
ประวัติ

โครงการก่อสร้างเริ่มในต้นคริสต์ทศวรรษ 1960 นำโดยยากอฟ ซารอบยัน เลขานุการลำดับที่หนึ่งของพรรคคอมมิวนิสต์อาร์มีเนีย ซึ่งได้ส่งรายงานแผนก่อสร้างโครงการไปยังมอสโกในปี 1964 ที่ซึ่งคณะกรรมการกลางสหภาพโซเวียตอนุมัติการก่อสร้าง ในปี 1966 ตำแหน่งผู้นำสาธารณรัฐสังคมนิยมโซเวียตอาร์มีเนียเปลี่ยนมือมาสู่อันตอน คอชินยัน ซึ่งเป็นผู้เริ่มการก่อสร้าง ในปี 1968 ระหว่างการเฉลิมฉลอง 50 ปีของยุทธการที่ซาร์ดาราปัต ได้มีการสร้างสวนสาธารณะเป็นอนุสรณ์บนพื้นที่อดีตสนามรบ ในปี 1969 หมู่อนุสรณ์สถานได้รับการเสนอชื่อเข้าชิงรางวัลแห่งรัฐสหภาพโซเวียต ในช่วงต้นคริสต์ทศวรรษ 1980 ผู้นำของสาธารณรัฐโซเวียตสามสาธารณรัฐคือ สาธารณรัฐอาร์มีเนีย, สาธารณรัฐจอร์เจีย และสาธารณรัฐอาเซอร์ไบจาน (กาแรน แดมีร์จยัน, เอดูอาร์ด เชวาร์ดนัดเซ และเฮย์แดร์ แอลีเยฟ ตามลำดับ) เดินทางเยี่ยมชมอนุสรณ์สถานระหว่างการประชุมเขตการทหารทรานส์คอเคซัส นี่ถือเป็นครั้งเดียวที่ผู้นำอาเซอร์ไบจานเดินทางมาแสดงความเคารพต่อผู้วายชนม์ในสงครามของอาร์มีเนีย
แหล่งข้อมูลอื่น

Lusine Vardanyan (มีนาคม 2019), "The Sardarapat Memorial in Armavir and its history", itinari (ในภาษาอังกฤษ)
"Սարդարապատի հուշահամալիր", Ժողովրդական ճարտարապետ Ռաֆայել Իսրայելյան, คลังข้อมูลเก่าเก็บจากแหล่งเดิมเมื่อ 29 ธันวาคม 2012 (ในภาษาอาร์มีเนีย)
อิม ซู-ฮยัง

| อิม ซู-ฮยัง |
| --- | --- |

เกิด:  (1990-04-19) 19 เมษายน ค.ศ. 1990 (34 ปี) ปูซาน เกาหลีใต้
การศึกษา: มหาวิทยาลัยจุงอัง   Theater and Film โรงเรียนมัธยมศิลปะอันยัง
อาชีพ: นักแสดง
ปีปฏิบัติงาน: 2009–ปัจจุบัน
ตัวแทน: FN Entertainment

ชื่อเกาหลี
ฮันกึล: 임수향
ฮันจา: 林秀香
อาร์อาร์: Im Su-hyang 
เอ็มอาร์: Im Suhyang 
 
อิม ซู-ฮยัง (เกาหลี: 임수향; เกิด 19 เมษายน ค.ศ. 1990) เป็นนักแสดงหญิงชาวเกาหลีใต้ เธอมีผลงานเด่นอยู่หลายเรื่องเช่น New Tales of Gisaeng (2011) และ Inspiring Generation (2014) หลังจากแสดงบทสมทบมาหลายเรื่อง เธอได้รับการยอมรับอย่างกว้างขวางจากการแสดงของเธอจากซีรีส์เรื่อง กังนัมบิวตี้ รักนี้ไม่มีปลอม (2018). จากนั้นเธอก็แสดงนำใน Graceful Family (2019), When I Was the Most Beautiful (2020), Woori the Virgin (2022), และ ด็อกเตอร์ ลอว์เยอร์ (2022)
ผลงาน > ละคร

| ปี | ชื่อละคร | เล่นเป็น | สถานีโทรทัศน์ |
| --- | --- | --- | --- |
| 2554 | New Tales of Gisaeng | Dan Sa-ran (แด เซ-รัน) | เอสบีเอส (SBS) |
| 2554 | Paradise Ranch | Lee Da-eun (อี ดา-อึน) | เอสบีเอส (SBS) |
| 2555 | Salamander Guru and The Shadows | Im Soo-min (อิม ซู-มิน) ตอนที่ 8 | เอสบีเอส (SBS) |
| 2555 | I Do, I Do | Yeom Na-ri / Jang Na-ri (ยอม นา-รา / จัง นา-รา) | เอ็มบีซี (MBC) |
| 2556 | Iris II: New Generation | Kim Yeon-hwa (คิม ย็อน-ฮวา) | เอสบีเอส (SBS) |
| 2557 | Inspiring Generation | Deguchi Gaya (เดกูชิ กายะ ) | เคบีเอส (KBS) |
| 2559 | Five Enough | Jang Jin-joo (จาง จิน-จู) | เคบีเอส (KBS) |
| 2559 | Blow Breeze | Park Shin-ae / Kang Mi-jung (พัก ชิน-เอ / คัง มี-จอง) | เอ็มบีซี (MBC) |
| 2560 | Lovers in Bloom | Moo Goong-hwa (มู กุง-ฮวา) | เคบีเอส1 (KBS1) |
| 2560 | Criminal Minds | Song Yoo-kyung (ซง ยู-คยอง) ตอนที่ 6-7 | ทีวีเอ็น (tvN) |
| 2561 | My ID Is Gangnam Beauty | Kang Mi-rae (คัง มี-แร) | เจทีบีซี (JTBC) |
| 2561 | Top Star U-back | ตัวเธอเอง ตอนที่ 3 | ทีวีเอ็น (tvN) |
| 2562 | Graceful Family | Mo Seok-hee (โม ซอก-ฮี) | (MBN / DramaX) |
| 2563 | When I Was the Most Beautiful | Oh Ye-ji (โอ เย-จี) | เอ็มบีซี (MBC) |
| 2565 | Woori the Virgin | Oh Woo-ri (โอ อู-รี) | เอสบีเอส (SBS) |
| 2565 | Doctor Lawyer | Geum Seok-yeong (กึม ซอก-ยอง) | เอ็มบีซี (MBC) |
| 2566 | Kokdu: Season of Deity | Han Gye-jeol (ฮัน กเย-จอล) | เอ็มบีซี (MBC) |
| 2567 | Beauty and Mr. Romantic | Park Do-ra (พัก โด-รา) | เคบีเอส2 (KBS2) |
ผลงาน > ภาพยนตร์

| ปี | ชื่อละคร | เล่นเป็น |
| --- | --- | --- |
| 2552 | 4th Period Mystery | แฟนคลับอันดับหนึ่ง |
| 2556 | Iris 2: The Movie | Kim Yeon-hwa (คิม ย็อน-ฮวา) |
| 2559 | Eun-ha | Eun-ha (อึน-ฮา) |
ผลงาน > โฆษณา

Phoenix Park
Yesin
ผลงาน > ถ่ายแบบ

Marie Claire